cyanic-selkie/wikianc huggingface dataset:
Saint George Peak
Saint George Peak (russisk: Gora Svjatogo Georgija Pobedonostsa) er eit fjell med ei høgd opp mot kring 1500 moh vest i Havre Mountains, kring 5 km nordaust for Cape Vostok, nordvest på Aleksanderøya i Antarktis. I 1821 såg den russiske ekspedisjonen under Bellingshausen eit særs høgt fjell i området som dei kalla «Gora Svjatogo Georgija Pobedonostsa» (St. Georg Sigerherren-fjellet). Sjølv om plasseringa dei rapporterte for dette fjellet ville plassert det i sjøen, reknar ein med at det var dette fjellet skildra her dei såg. Det vart først kartlagd i detalj frå flyfoto tekne under RARE, 1947–48, av Searle frå FIDS i 1960. Det omsette forma av namnet vart godkjend av UK-APC i 1961.
Nordisk språkråd
Nordisk språkråd var eit samarbeidsorgan for dei nasjonale språkråda i dei nordiske landa. Det vart skipa 22. februar 1997 etter at Nordisk språksekretariat vart lagt ned året før. Nordisk språkråd hadde sete i Stockholm, Det vart lagt ned i 2003. Oppgåvene vart av Nordisk ministerråd ført over til Nordplus Språk.
Saint George Peak
Bakgrunnsstoff
{
Halvmånemaursmett
Halvmånemaursmett (Herpsilochmus pectoralis) er ein liten, langhala maursmett i den biologiske familien Herpsilochmus. Han er endemisk for nordaustlege Brasil. Populasjonen er estimert til under 10 000 individ, og dei er spreidde i små isolerte fragment frå delstaten Maranhão i nord til Bahia i sør. Dei har habitat i høg caatingaskog.
Miksotrof innsjø
Ein miksotrof innsjø er ein innsjø som har god tilførsel av både humusstoff og næringssalt. Slike innsjøar kan ha rik organisk produksjon, sjølv om dei er påverka av humus.
Hearst Island
Hearst Island er ei isdekt, kuppelforma øy som ligg 6 km aust for Cape Rymill i Weddellhavet, utanfor austkysten Palmer Land. Øya er 58 km lang frå nord til sør, 11 km brei og har ei høgd på 365 moh.
Ho vart oppdaga under ein flytur den 20. desember 1928 av sir Hubert Wilkins. Han trudde det var ein del av fastlandet i Antarktis, og namngav dette Hearst Land, etter William Randolph Hearst som medverka i den økonomiske støtta av ekspedisjonen. Ho vart sett på ny og klartlagd som øy i 1940 av medlemmar av USAS som utforska denne kysten til lands og frå lufta. Dei namngav ho Wilkins Island. Utforskinga av flyfoto synte at denne øya er det Wilkins rekna som Hearst Land.
Kuroshiostraumen
Kuroshiostraumen er ein havstraum som renn nordover på vestsida av det nordlege Stillehavet. Han har likskap med Golfstraumen i Nord-Atlanteren. Som Golfstraumen er han ein kraftig vestleg grensestraum.
Fysiske eigenskapar
Han byrjar utanfor austkysten av Taiwan og renn nordaustover forbi Japan, der han renn i saman med Nordstillehavsstraumen. Han er på mange måtar lik Golfstraumen i Atlanterhavet og transporterer varmt, tropisk vatn nordover mot Arktis. Han vert stundom kalla Svartstraumen, som er det namnet tyder på japansk.
Kvar Kuroshiostraumen ligg sør for Japan vert rapportert kvar dag. Motparten hans er Nordstillehavsstraumen i nord Californiastraumen i aust og Nordekvatorialstraumen i sør. Det varme vatnet i Kuroshiostraumen gjev liv til korallrev ved Japan, dei nordlegaste korallreva i verda. Greina som går inn i Japanhavet vert kalla Tsushimastraumen. Straumen er ansvarleg for det milde klimaet ein ser kring sørkysten av Alaska og British Columbia.
Geithus Idrettslag
Geithus Idrettslag er eit idrettslag heimehøyrande på Geithus i Modum kommune. Idrettslaget vart skipa då Modum Skiklubb, Geithus Idrettsforening og Geithus Arbeideridrettslag slo seg saman 18. september 1940. Laget er i dag aktivt med i fotball og skøyter.
Kuroshiostraumen
Fordeling
Vestlege grensestraumar fører organismar raskt langt av stad og mange kommersielt viktige organismar følgjer desse straumane gjennom livsløpet sitt.
Geithus Idrettslag
Soge
Geithus IL hadde sine beste år i fotballen i 1950-åra. Sommaren 1953 rykte laget opp i hovudserien og sesongen 1953/54 deltok Geithus i avdeling B av hovudserien. Laget sanka 8 poeng og enda på 7. og neste siste plass i avdelinga. Dermed vart det nedrykk til landsdelsserien.
I 1986 vart europameisterskapen på skøyter for kvinner arrangert på Geithus. Austtyske Andrea Mitscherlich vann tevlinga.
Geithus Idrettslag reknar 16. januar 1892 for skipingsdato, dagen då Modum Skiklubb vart danna.
Jordan Peterson
Jordan Bernt Peterson er ein kanadisk psykolog.
Han har skrive boka Maps of Meaning: The Architecture of Belief.
Han er ein motstandar av Lovforslag C-16 frå 2016 (i Canada), noko som har fått omtale i media;  Lovforslaget vart en lovregel den 19. juni 2017, og loven vart gjeldande umiddelbart. Som del av motstanden mot lovforslaget, talte han i ei høyring i Senate committee on legal and constitutional affairs (i Canada) i mai 2017; Han var ein av 24 som vart invitert (til Senatet) for å komme med muntlige synspunkt. Loven heiter An Act to amend the Canadian Human Rights Act and the Criminal Code.
Perdita Felicien
Perdita Felicien er ein kanadisk tidlegare friidrettsutøvar frå Pickering i Ontario-provinsen som vart verdsmeister på 100 meter hekk i 2003 og vann sølv i øvinga fire år seinare.
Aktiv
Felicien vart nummer to på korthekken i dei panamerikanske leikane i byrjinga av august 2003, slått med tre hundredels sekund av Brigitte Foster-Hylton frå Jamaica. Tre veker seinare, under verdsmeisterskapen i Paris, kjempa dei same to utøvarane om dei gjevaste medaljane i øvinga, og her vann Felicien gullet med fire hundredels margin. Litt over eit halvår seinare vann Felicien også 60 meter hekk då innandørs-VM 2004 fann stad i Budapest. I sommarsesongen 2004 sette ho personleg rekord på 100 meter hekk med 12,46 sekundar i eit stemne i Eugene i delstaten Oregon i USA. Ho var ein av dei største favorittane i OL i Aten, men ei elendig fyrste hekkepassering gjorde at ho fall og samstundes øydela for Inna Sjevtsjenko i løpebana utanfor.
Etter eit par svakare sesongar kneip Felicien sølvmedaljen på 100 meter hekk under verdsmeisterskapen 2007 i Osaka, tre hundredels sekund bak vinnaren, men berre eitt og to hundredels sekund framom høvesvis nummer tre og fire i løpet. Grunna skade deltok ho ikkje i Beijing-OL 2008. Året etter nådde ho VM-finalen på korthekken i Berlin, men atter slurva ho med hekkepasseringane og vart desidert sist.
Lake Garwood
Lake Garwood er ein innsjø ved den nedre enden av Garwood Valley på Scott Coast i Victoria Land i Antarktis. Innsjøen får tilført smeltevatn frå Garwoodbreen øvst i dalen. Han vart namngjeven av Thomas Griffith Taylor under Terra Nova-ekspedisjonen, i samband med Garwoodbreen.
Mount Sanderson
Mount Sanderson er eit fjell med ei høgd opp mot kring 2300 moh sør i Rouen Mountains, nord på Aleksanderøya i Antarktis. Fjellet vart først kartlagd av British Antarctic Survey i 1975-76. Det vart namngjeve av United Kingdom Antarctic Place-Names Committee i 1980 etter Timothy John Oliver Sanderson, ein glasiolog i British Antarctic Survey i løpet av 1975–78. Han arbeidde på George VI-isen.
Malin Hellebø
Malin Hellebø er ein norsk lærar. Ho er frå Lærdal og busett i Oslo. Hellebø har vore programleiar for Dyrevenn på NRK Super.
Michel Colombier
Michel Colombier var ein fransk komponist, arrangør og dirigent.
Han skreiv musikk til mange filmar og TV-produksjonar, i tillegg til kammermusikk og ballettar. Med komponisten Pierre Henry skreiv han musikk for Messe pour le temps présent, eit stykke skapt av koreografen Maurice Béjart i 1967. Han gav ut eit album på A&M Records, «Wings», i 1972, som inneheld eit samarbeid med Lani Hall på solovokal, songen hans «We Could Be Flying» med tekst av Paul Williams.
Han var gift med Dana Colombier, som han hadde to barn med. Han er gravlagd i Westwood Village Memorial Park Cemetery.
Tachimachiodden
Tachimachiodden er eit lågt, snødekt nes som markerer nordaustenden av Aust-Ongul nordaust i Lützow-Holmbukta. Det vart kartlagd frå landmålingar og flyfoto teken under Den japanske antarktisekspedisjonen (JARE), 1957-62. Namnet Tachimachi-misaki (Stå og vent-neset) vart gjeve av JARE i 1972.
Snooky Young
Eugene Edward «Snooky» Young var ein USA-amerikansk jazztrompetist. Han var kjend for å meistre sordin, og kunne skape ei lang rekkje lydar med denne.
Young spelte med Jimmie Lunceford frå 1939 til 1942, med Count Basie i åtte år, Gerald Wilson og Lionel Hampton, og var originalt medlem av Thad Jones/Mel Lewis Big Band. Han var studiotrompetist i The Tonight Show Band for NBC frå 1967 til 1992.
Monomiktisk
Monomiktisk er eit omgrep nytta om innsjøar som berre sirkulerer ein gong i året.
Ferskvatn har størst tettleik ved 4 ºC, og vil derfor ha fullsirkulasjon kvar gong temperaturen i vatnet er kring 4 ºC. Dette vil som regel skje om våren og hausten, eller berre om vinteren. Innsjøar der vasstemperaturen aldri er over 4 ºC i noko djupne (i polare strøk) sirkulerer berre om sommaren og vert kalla kalde monomiktiske. Innsjøar der vasstemperaturen aldri er under 4 ºC (tropiske strøk), sirkulerer berre om vinteren og vert rekna som varme monomiktiske.
Lyssterke stjerner
Dette er ei liste over mest lyssterke stjerner på nattehimmelen som sett frå jorda.
Deliverin'
Deliverin’ er det tredje albumet og det første konsertalbumet til det amerikanske countryrockbandet Poco. Jim Messina slutta i bandet i oktober 1970, før dette albumet kom ut.
Mottaking
I meldinga si for Allmusic skreiv Bruce Eder: «Omtrent så perfekt eit album som dei nokon gong laga, og det er ikkje tilfeldig at dette var det bestseljande av dei tidlege albuma deira.»
Morency Island
Morency Island er ei øy som ligg like vest for Steele Island og 10 nautiske mil (18 km) nordvest for Cape Bryant, utanfor austkysten av Palmer Land. Ho vart oppdaga av medlemmar av East Base frå U.S. Antarctic Service (USAS) som utfroska denne kysten frå land og frå lufta i 1940, kalla opp etter Anthony J.L. Morency, traktorsjåfør ved East Base.
Al-Rastan
Al-Rastan (arabisk الرستن ) er den tredje største byen i Homs guvernement, 25 km nord for administrasjonssenteret Homs og 22 km frå Hama. Av stader i nærleiken finn ein Talbiseh og al-Ghantu i sør, al-Zaafaraniyah og al-Mashrafah i søraust, Murayj al-Durr i nordaust, Tumin i nord, Deir al-Fardis i nordvest og Kafr Nan og landsbygruppa Houla i vest. Al-Rastan har eit folketal på nesten 40 000 i 2004.
Giorgio Vasari
Giorgio Vasari var ein italiensk kunstmålar, arkitekt og kunsthistorikar. For ettertida er han særleg kjend for sine biografiar over berømte italienske kunstnarar.
Al-Rastan
Byen ligg same staden som den romerske byen Arethusa og somme av dei antikke ruinane finst framleis. Byen eksisterte som ein relativt liten, men strategisk by gjennom tidleg islamsk tid og under Det osmanske riket. Sidan starten på den syriske borgarkrigen, har al-Rastan vore eit stort senter for opprørarane, og har vore åstad for mange kampar mellom tryggingsstyrkane til dei syriske styresmaktene og opprørarar frå Den frie syriske armeen.
LocoRoco 2
LocoRoco 2 er eit hjernetrim-plattformspel utvikla og produsert av Sony Computer Entertainment for PlayStation Portable. Det er ein oppfølgjar til LocoRoco og vart gjeve ut i Europa i november 2008, i Japan desember 2008 og i Nord-Amerika februar 2009.
Giorgio Vasari
Liv og gjerning
Vasari var fødd i Arezzo i Toscana, der faren livnærte seg som keramikar. Etter råd frå syskenbarnet Luca Signorelli vart han i ung alder elev av Guglielmo da Marsiglia, ein dyktig målar av farga glas. Då han var 16 år sende kardinalen Silvio Passerini han til Firenze for å studere hos Andrea del Sarto og hos elevane hans; Rosso Fiorentino og Jacopo da Pontormo.
Al-Rastan
Al-Rastan ligg like sør for den store brua som knyter saman Homs og Hama. Det totale landområdet til byen er 350 hektar. Al-Rastan-dammen, ei stor demning i Orontes, ligg her og har skapt eit reservoar med kapasitet på 225 millionar m³. Dammen vert hovudsakleg nytta til kunstig vatning. Det største mergelbrotet i Syria ligg i byen. Byen vert i dag styrt av islamistar som køyrer ei hard linje og som er imot ei verdsleg regjering.
Antikken
Al-Rastan ligg der Arethusa låg i antikken. I følgje den romerske historikaren Appian, vart byen grunnlagd av Selevkos I Nikator, som grunnla Selevkide-dynastiet på 200-talet fvt. Dei fleste kjeldene er samde i at Selevkos namngav byen etter Arethusa i Gresk Makedonia, men andre hevdar han vart kalla opp etter ein landsby på Sicilia med same namn. Arethusa var opphavleg ein innfødd syrisk by kalla «Arastan», nemnt i Konsilet i Nikea i 325. Til ein mindre grad vart namnet «Arastan» i bruk, særleg av dei innfødde innbyggjarar, i lag med «Arethusa».
Giorgio Vasari
Liv og gjerning
Vasari byrja som kunstmålar. Dei manieristiske måleria hans var meir beundra i samtida enn i ettertida. Han var fast tilsett hos Medici-familien i Firenze og Roma, og han arbeidde i Napoli, Arezzo og andre stader. Mange av bileta hans finst, dei viktigaste er vegg- og takmåleria i det store Sala di Cosimo i Palazzo Vecchio i Firenze. Der arbeidde han og assistentane hans frå 1555.
Al-Rastan
Antikken
Han tente som den første hovudstaden i kongedømet Emesa sentralt i Syria, ein vasall under Romarriket, midt på det første hundreåret fvt. Den romerske historikaren Strabon sa at han var godt styrt under phylarch Sampsiceramus I mellom 64–63 fvt., fram til han vart erobra av den romerske generalen Pompeius mot slutten av det året. Emesa tok kontroll over byen att i 46 fvt. då han var styrt av Iamblichus I. Under den romerske borgarkrigen støtta innbyggjarane i byen Marcus Antonius mot Octavian. Likevel vart Arethusa ein sjølvstendig bystat etter sigeren til Octavian i slaget ved Actium i 31 fvt. fram til 20 fvt. då han igjen kom under Emesa sin kontroll. Statusen til byen vart mindre viktig etter kvart som den nærliggande byen Emesa (dagens Homs) voks fram som eit religiøst og politisk senter.
Mot slutten av 300-talet evt., danna Arethusa og byane Apamea (dagens Qalaat al-Madiq), Epifania (dagens Hama) og Larissa (dagens Shaizar) den romerske provinsen Syria Secunda. Seint på 300-talet, prøvde Marcus av Arethusa, ein lokal biskop, å omvende heidningane i Arethusa til kristendom med tvang, men vart slått attende. Etter dette fekk keisar Julian bygd tempelet i byen opp att og Markus vart torturert og drepen.
Giorgio Vasari
Liv og gjerning
Vasari tok òg oppdrag som uavhengig arkitekt, og var på det feltet meir vellykka enn som målar. Loggiaen på Uffizi-palasset i Firenze er eit sjeldant stykke urban planlegging som fungerer som ein offentleg plass. Om ein ser på den som ei kort gate, er det ei renessansegate med unik arkitektonisk utforming. Denne passasjen, som no heiter Vasari-korridoren, knyter saman Palazzo Vecchio med Palazzo Pitti på den andre sida av elva. Vasari stod også for restaureringa av mellomalderkyrkjene 'Santa Maria Novella' og 'Santa Croce'. I 1562 bygde Vasari den åttekanta kuppelen på toppen av basilikaen Madonna dell'Umiltà, eit framifrå døme på arkitekturen under høgrenessansen.
Al-Rastan
Antikken
Då Austromarriket offisielt slutta seg til kristendomen tidleg på 400-talet, vart Arethusa eit bispesete underlagt metropolitten i Apamea. libanesiske kjelder som Giuseppe Simone Assemani og biskop Yusef al-Dibs hevdar at Maron, vernehelgenen til Den syrisk-maronittiske kyrkja, vart gravlagd i Arethusa i 410. Dei fleste maronittiske kjeldene trur òg at Maronklosteret låg i byen.
Årstad i Halland
Årstad er ein svensk tettstad i Falkenbergs kommun i Hallands län i Halland. I 2005 hadde tettstaden 258 innbyggjarar.
Al-Rastan
Islamsk tid
I følgje tidlege muslimske geografar vart al-Rastan, trass i sterke festningsverk og ein stor garnison raskt erobra og så øydelagd av styrkane til Abu Ubaida under den muslimske erobringa av Syria i 634, medan Umar ibn al-Khattab var kalif. Tidleg i 945 slo dei Aleppo-baserte hamdanidane under Sayf al-Dawla ikhshidane under Abu al-Misk Kafur i eit avgjerande slag i al-Rastan, og frå her heldt dei fram mot og erobra Damaskus. I følgje ei forteljing, vart kring 4 000 Ikshidide-soldatar teken til fange i tillegg til at hundrevis vart drepne i kamp eller drukna i Orontes.
Giorgio Vasari
Kunsthistorikar
Vasaris mest kjende verk er Le vite de' piú eccelenti architetti, pittori e scultori italiani, som kom ut i 1550 i Firenze. Boka granska liva og arbeida til mange renessansemålarar, -skulptørar og -arkitektar frå Italia. Ettersom han personleg kjende fleire av kunstnarane, vart mange av livssogene både levande og truverdige. Han skreiv berre om personar som var døydd eller hadde slutta å arbeide. Det einaste unnataket var venen Michelangelo. Boka er delt i 14 kapittel og omtalar 24 ulike kunstnarar. Verket gjev lesaren eit godt innsyn i dei økonomiske føresetnadene som kunstnarane arbeidde under. Det presenterer også sin eigen teori om korleis ein lagar vakker kunst.
Al-Rastan
Islamsk tid
Mamelukkane fekk kontroll over Syria i 1260-åra, og organiserte regionen i kongedøme underordna sultanatet i Kairo. Al-Rastan vart den sørlegaste byen i Mamlakat Hama («kongedømet Hama») nær grensa til Mamlakat Hims. I eit stort slag ein stad mellom denne byen og Homs, slo mamelukkane under Qalawun dei invaderande mongolane frå Ilkhanatet i eit avgjerande slag i 1281. Seinare, tidleg på 1300-talet, noterte Abu'l Fida at i al-Rastan var «kvar av husa så store at dei er nesten som ein landsby, med ruinar overalt som rundar av byggverk og murar.» Han noterte òg nokre få bogar, portar, delar av bymuren og ein vasskanal.
Giorgio Vasari
Kunsthistorikar
År 1530 nytta Vasari omgrepet gotikk, og 20 år seinare brukte han ordet «renessanse», som tyder 'gjenføding'. Han er også den som kom opp med namnet «Mona Lisa» på Leonardo da Vinci sitt berømte bilete.
Al-Rastan
Islamsk tid
Seint på 1500-talet eller tidleg på 1600-talet, under osmansk styre, vart karavanseraien Khan al-Rastan bygd like utanfor byen. Abd al-Ghani al-Nabulsi, som var sufi-sjeik på 1600-talet, vitja den falske grava til den persiske sufimystikaren Abu Yazid al-Bistami ved al-Rastan (den faktiske grava ligg i Bistam) i 1678, og skreiv «over grava hans er det prakt og ærefrykt, og syner nærværet hans her.» Khan al-Rastan vart vitja i 1745 av Edward Pococke som skildra han som ein «stor befesta karavanserai» som var i raskt forfall.
Giorgio Vasari
Kunsthistorikar
Vasari døydde i Firenze den 27. juni 1574.
Al-Rastan
Moderne tid
På byrjinga av 1800-talet var al-Rastan ein fattig landsby der innbyggjarane hovudsakleg dreiv med jordbruk. Han dekkte den nordlegaste delen av ruinane i Arethusa. Som Homs i denne perioden, var husa bygde av svart stein. Dei vart skildra som små, falleferdige bustader med skifertak støtta opp av trebjelkar. Nokre få bygningar var frå mamelukk-tida med bogar med arkitekturstilen ablaq.
Under den fransk-syriske krigen, var al-Rastan ein av basane til Salih al-Ali og hans lokale allierte og vart bomba av franske styrkar tidleg i 1920. To sunnimuslimske jordbruksklanar, Firzat og Hamdan, dominerte al-Rastan på 1800-talet og tidleg på 1900-talet. Den førstnemnde klanen var etterkomarar etter Banu 'Abs som kom til Syria som ein del av armeen til Khalid ibn al-Walid midt på 600-talet. Eit medlem, sjeik Abd al-Qader, tente som mukhtar i al-Rastan seint i den osmanske og det franske mandat-perioden.
Abd al-Qader var far til Mustafa Tlass som vart forsvarsminister under Hafez al-Assad i 1972. Hamdan hadde større innverknad på byen og identifiserte seg sjølv politisk med nasserist-trenten som apellerte til dei store massane i den arabiske verda i 1950- og 1960-åra.
Den 23. mars 1961 bygde det bulgarske selskapet Techno-Impex ferdig Rastan-dammen medan Syria var ein del av Den sameinte arabiske republikken med Egypt. Demningar er i dag den tredje største i landet.
Den syriske borgarkrigen
Al-Rastan var ein av dei første byane som deltok i det syriske opprøret mot regjeringa til Bashar al-Assad som førte til den syriske borgarkrigen. Midt i april 2011 var det store demonstrasjonar mot styresmaktene i al-Rastan og den nærliggande Talbiseh. Den 28. april gjekk kring 50 lokale personar frå Ba'ath-partiet av frå organisasjonen i protest mot regjeringa og aktivistar i opposisjonen hevda at 17 demonstrantar vart drepne av tryggingsstyrkar. Den 29. mai, gjekk den syriske hæren til åtak på byen, som varte den første veka av juni. 2. juni hevda lokale aktivistar at minst 52 sivile vart drepne, medan styresmaktene uttalte at fire av soldatane deira vart drepne i offensiven.
I august 2011 var al-Rastan hovudsakleg kontrollert av Den frie syriske armeen (FSA), som bestod av avhopparar frå den syriske hæren og sivile frivillige. I følgje Al Jazeera «mange avhopparane frå armeen kom frå Rastan.» Eininga basert i byen kalla seg sjølv Khalid ibn al-Walid-bataljonen. FSA gjekk den månaden til åtak på lokale statspersonar og sympatisørar, og Shabiha-militsen, som støtta regjeringa, gjekk til åtak på opposisjonskontrollerte nabolag. Seint i september gjekk den syriske hæren, med støtte frå stridsvogner og helikopter, til åtak for å ta attende byen i ein fire dagar lang kamp. Den syriske hæren vann og FSA trekte seg attende.
Den militante opposisjonen fekk kontroll att over byen i januar 2012 og kampane mellom di og tryggingsstyrkane starta opp att seint i månaden. Den 31. januar vart ti aktivistar og slektningane deira drepne i al-Rastan då bygningen deira kollapsa etter eld frå den syriske hæren. Den 6.februar rapporterte den lokale FSA-leiaren Ala'a al-Sheikh at minst 42 menneske var drepne av den syriske hæren i dei føregåande tre dagane. Den 4. mars hadde FSA klart å drive den syriske hæren attende, men mange av soldatane deira trekte seg attende «av taktiske årsaker» i følgje den lokale kommandøren deira. Bomber frå hæren tok i følgje rapportar livet av tre menneske den dagen. Den 14. mai, hevda kjelder frå opposisjonen at ni menneske vart drepne av bomber frå den syriske hæren, medan 23 soldatar vart drenpe etter at FSA gjekk til åtak på pansra kjøretøy frå den syriske hæren som var på veg mot byen. Eit medlem frå FSA sa at al-Rastan «var øydelagd».
Demografi
I 1970 var folketalet i al-Rastan 7 509. Han hadde eit folketal på 39 834 i 2004 i følgje ei folketeljing av Statistisk sentralbyrå i Syria (CBS). Det var i alt 6 066 hushaldningar. Reuters estimerte i 2011–2012 at folketalet var kring 60 000. Innbyggjarane er hovudsakleg sunnimuslimar.
Gupwell Pond
Gupwell Pond er eit tjern 500 meter sør for midmost Hoffman Ledge i Labyrinth i Wright Valley i McMurdo Dry Valleys. Han vart namngjeven av Advisory Committee on Antarctic Names (2004) etter J.H. Gupwell, ein boreinspektør for borelaget til New Zealand under McMurdo Dry Valleys Drilling Project, 1973–76.
Catch Bull at Four
Catch Bull at Four er det sjette studioalbumet til Cat Stevens. Tittelen er henta frå ein av Dei ti oksane frå zen.
I USA låg albumet tre veker på toppen på Billboard 200. Det gjekk òg til topps i Australia og Canada og vart det andre albumet til Stevens på rad til å nå andreplassen på UK Albums Chart. Songen «Sitting» vart gitt ut som singel i 1972 og nådde 16. plassen på Billboard Hot 100.
Mottaking
Catch Bull at Four vart godt motteke både kommersielt og kritisk. Rolling Stone var nøgd med den «nydelege melodien og orkestreringa», samtidig som dei var skuffa over mangelen på eit enkelt spor som kunne samanliknast med «Morning Has Broken» frå Teaser and the Firecat.
Peace Train
«Peace Train» er ein song frå 1971 av Cat Stevens gjeven ut på albumet hans Teaser and the Firecat. Songen klatra til sjuandeplassen på Billboard Hot 100-lista i løpet av veka 6. november 1971, og vart den første topp 10-hittne til Stevens i USA. Songen låg òg tre veker på toppen av adult contemporary-lista. Han er òg med på samlealbumet The Very Best of Cat Stevens. Stevens spelte inn songen på nytt for velgjerdsorganisasjonen War Child i 2003.
Catch Bull at Four
Innhald
Alle songar skrivne av Cat Stevens, utanom der andre er nemnde.
Peace Train
Historikk
På ein konsert på 1970-talet introduserte han songen med avsløringa om at han skreiv songen medan han sat på eit tog, og tenkte på Alfred Hitchcock, utvilsamt på grunn av at mange av Alfred Hitchcock-filmane gjekk føre seg på tog.
Catch Bull at Four
Medverkande
Produksjon'
Salstrofé
}
Peace Train
Historikk
Cat Stevens konverterte seinare til islam, skifta namn til Yusuf Islam, og reduserte dei offentlege opptredenane sine, men under Irak-krigen kommenterte han den fornya relevansen til songen med å seia: «'Peace Train' er ein song eg skreiv, med eit bodskap som held fram med å torna gjennom hjarta til millionar. Det er eit sterkt behov for at folk føler at håpet reiser seg igjen. Som menneske og som muslim er dette bidraget mitt til oppmodinga om ei fredeleg løysing.»
Wilhelm Maximilian Carpelan
Wilhelm Maximilian Carpelan var ein finskfødd svensk offiser, teiknar, landmålar og kartograf. Han deltok mellom anna ved bygginga av Göta kanal og ved beleiringa av Fredrikshald i 1814.
Peace Train
Historikk
Yusuf Islam framførte songen live under Nobels fredspriskonsert i 2006 då Muhammad Yunus frå Bangladesh fekk prisen. Mellomspelet under songen der bakgrunnssongarane syng «Kumbayaba» vart fjerna for denne versjonen. Han framførte òg songen som ein del av ein komisk sketsj på Jon Stewart sitt Rally to Restore Sanity, og på den nasjonale minnestunda i New Zealand for moskéskytinga i Christchurch, som vart halde i Hagley Park 9. april 2023.
Wilhelm Maximilian Carpelan
Karriere
Carpelan var adjutant hos den svenske statthaldaren Johan August Sandels i Noreg 1819–24. Carpelan vart då følgje for Sandels på alle tjenestereiser og møte i Noreg, særskilt viktig var reisa frå Christiania til Bergen somaren 1819. Den første turen over fjellet gjorde han åleine for å inspisere vegen, seinare på somaren reiste han saman med Sandels. I Bergen møtte dei mellom andre Wilhelm Frimann Koren Christie, medan dei i Eivindvik tok inn hos den legendariske presten Niels Griis Alstrup Dahl. Carpelan laga kart og gjorde høgdemålingar med barometer, og fastslo i samarbeid med Christopher Hansteen geografiske posisjonar med hjelp av klokke og sekstant.
Peace Train
Historikk
Saman med Playing for Change spelte Yusuf/Cat Stevens i 2021 inn ein ny versjon av «Peace Train» med over 25 musikarar frå 12 land.
Wilhelm Maximilian Carpelan
Karriere
På reisene i Noreg laga Carpelan landskapsskildringar i teikning, olje og akvarell, som resulterte i plansjehefta Voyage pittoresque aux alpes norvégiennes (Pittoresk resa i de norska fjällen, 1821–23). Dette blir rekna som hans viktigaste verk. Carpelan og hans samtidige Johannes Flintoe laga på sine reiser over Filefjell dei første kjente bileta av fjella som i dag er kjende som Jotunheimen. Carpelan reiste langs den første køyrevegen over Filefjell der denne mellom Nystuen og Maristova gjekk over Murklopphøgda (Murklopphaugen) - ikkje nede langs Smedalsvatnet som i dag. Frå Murklopphøgda fekk dei reisande vidt utsyn mellom anna mot Nystuen og mot Jotunheimen i det fjerne.
Peace Train
Skuldingar om hykleri
Popsanger med fredsbodskap var vanleg i Vietnamkrigen, og «Peace Train» vart innleidd av «Give Peace a Chance» i 1969. Det var likevel ikkje alle som fann fredssongen til Cat Stevens overtydande. Robert Christgau kritiserte bodskapen i «Peace Train» i sin Newsday-melding av ein konsert med Stevens i New York Philharmonic Hall i november 1972: «Eg har ikkje noko imot når Johnny Nash syng ei sjarmerande vise om korleis ting blir betre, men når Stevens informerer verda om at me alle er på eit fredstog, blir eg irritert. Det er me ikkje, og viss Stevens nokon gong sluttar å rista på hovudet lenge nok til å sjå klart ein augneblink, vil han kanskje innsjå det.».
Wilhelm Maximilian Carpelan
Karriere
Desse indre fjellområda var til då nesten ukjente for andre enn bøndene i distriktet. Han er også representert i Christian Tønsbergs Norge fremstillet i Tegninger. Nasjonalbiblioteket har ein kopi av Voyage pittoresque. Carpelan og Flintoe hadde eit visst kunstnerisk samarbeid, mellom anna lærte Flintoe akvatintetsing av Carpelan. Flintoe er dessuten kreditert for førelegget til nokre av plansjane i Voyage pittoresque aux alpes norvegiennes. I tillegg til Flintoe samarbeida Carpelan med forskarane Christopher Hansteen og Baltazar Mathias Keilhau. Til dømes teikna Carpelan etter Keilhaus skisser og Keilhaus private album inneheld originalteikninger laga av Carpelan.
Niznik Island
Niznik Island er ei øy nord i George VI Sound, som ligg ovanfor enden av Eureka Glacier nær kysten av Palmer Land. Ho vart oppdaga av Ronne antarktiske forskingsekspedisjon (RARE), 1947–48, under Ronne, som namngav ho etter Theodore T. Niznik, som støtta ekspedisjonen økonomisk.
Peace Train
Skuldingar om hykleri
Etter at ayatollah Khomeini kunngjorde ein fatwa mot Salman Rushdie etter utgivinga av boka til forfattaren Sataniske vers, kom Stevens med utsegner som støtta fatwaen og sa at Rushdie fortente å døy og at han (Stevens) ville fungera som bøddel «viss me var i ein islamsk stat og eg vart beordra av ein dommar». Då han vart spurd: «ville du gått til ein demonstrasjon der du visste at ei avbilding av Rushdie skulle brennast?», svarte Stevens: «Eg ville ha håpa at det var ekte vare». Kommentarane til Yusuf Islam skapte reaksjonar på den tida. Popgruppa 10 000 Maniacs sletta Cat Stevens-songen «Peace Train», som dei hadde spelt inn til albumet In my Tribe frå 1987, frå seinare utgivingar av albumet som ein protest mot utsegnene til Islam. Fleire amerikanske radiostasjonar slutta å spela Cat Stevens-plater. Radioprogramleiar Tom Leykis i KFI-AM i Los Angeles oppmoda til massebrenning av Cat Stevens sine plater, seinare endra til massedamping. Islam hevda at han tidlegare utan hell hadde bede plateselskapet sitt om å stoppa produksjonen av Cat Stevens-platene, men at dei hadde nekta av økonomiske grunnar. .
Wilhelm Maximilian Carpelan
Utstillingar
Teikningane og akvarellane til Carpelan og Flintoe vart først stilte ut i Christiania i 1820. Denne utstillinga var «banebrytende for å åpne befolkningens øyne for nasjonens naturskjønnhet» i følgje hovudoppgava til Ingrid Danbolt. Bileta på denne utstillinga viste «Landets egentlige charateristiske skjönne Fjeld- og Alpenatur» og de «vildeste og mest maleriske Fjeldenge» i område som var «hidtil saa lidet bekjendte Enge». Om eit av Carpelans bilete på utstillingen i 1820 skreiv til dømes Hans Linstow: «Vandfaldet ved Bergshoug i Vos, et af de fuldkommenste med smukke Omgivelser prydede Fald. Dets Höide er omtrent 120 til 130 Fod. Gjæstgivergaarden Bergshoug ligger strax ovenfor Faldet.» Mens nasjonalromantikaren I.C. Dahl blir omtala som den første norske målaren, blir den «førromantiske» Carpelan i kunsthistorisk samanheng rekna som «oppdagaren» av høgfjella og Telemark.
Peace Train
Skuldingar om hykleri
Etter terroråtaka 11. september 2001 vart songen plassert på lista over upassande songar etter 11. september 2001 distribuert av Clear Channel.
Wilhelm Maximilian Carpelan
Utstillingar
I 1824 reiste Carpelan attende til Sverige og ei stilling i det militære. Han hadde då avansert til oberstløytnant i hæren. I 1826 fekk han oppdraget med å organisere og leie ingeniørkorpsets graveringskontor for kart, herunder å trykke opp kart over Sverige i målestokken 1:100.000. Han gav også ut eit nytt kart over Noreg i målestokken 1:800.000; det var ei stor forbetring frå Christian Jochum Pontoppidans kart frå 1785. Carpelan viste uvanleg talent som kartograf og delar av hans grunnlagsarbeid blir fortsatt brukt i Sverige. Han laga også oljemåleri, men desse er forsvunne. Eitt år før han døydde vart han teken opp i Kungliga Krigsvetenskapsakademien. Dødsårsaka er oppgitt som tæring, men kan i staden ha vore forgifting frå kjemikaliar brukt i akvatintetsing.
Peace Train
Andre versjonar
I 1995 vart ein coverversjon av «Peace Train» inkludert på Don Williams-albumet Borrowed Tales. I 1996 inkluderte Dolly Parton ein versjon av «Peace Train», akkompagnert av den sørafrikanske vokalgruppa Ladysmith Black Mambazo, på albumet hennar Treasures. Parton produserte ein CBS-tv-spesial, som vart send i november 1996 for å marknadsføra albumet, der ho skildra «Peace Train» som ein personleg favoritt. Spesialen inkluderte òg eit kort intervju med Yusuf Islam, som skildra korleis han kom til å skriva songen. (Islam vart seinare med Parton på ein cover av ein annan av songane hans, «Where Do the Children Play?», og spelte gitar på sporet i 2005 på albumet hennar These Were the Days). I 1997 gav Parton ut songen som singel og filma ein musikkvideo, regissert av Christopher Ciccone, bror til Madonna. Singelen vart ein hit på US Dance og nådde ein 23. plass. .
Wilhelm Maximilian Carpelan
Utstillingar
I 2012 vart plansjar og akvarellar av Carpelans utstilt i Nasjonalmuseet som del av utstillinga «Utsikter. Norge sett fra veien 1733–2020».
Peace Train
Andre versjonar
Songen har òg vorte spelt av Tony Meléndez i 1987, Jann Arden i 2007, Zain Bhikha i 2008, Laleh, Richie Havens, Melanie, Sam Harris og Rob Tobias and Friends. Songen vart òg remiksa av DJ-en Junior Vasquez.
Songen har dukka opp i filmane The War, Remember the Titans, Ordinary Magic, We Are Marshall og Jobs. Richie Havens sin versjon vart inkludert i TV-serien The Wonder Years.
Meir nyleg dukka «Peace Train» (saman med fleire andre Cat Stevens-songar) opp i den amerikanske komedien Rock the Kasbah frå 2015.
Det uruguayanske riksvåpenet
Det uruguayanske riksvåpenet blei teke i bruk 19. mars 1829. Det er danna av ein firedelt oval med nasjonalfargane blått og kvitt i botn. Frå øvre venstre hjørne med klokka viser skjoldet ei vektskål, borga Fortaleza del Cerro på ein ås, ein okse og ein springande hest. Ei olivengrein til høgre og ei laurbærgrein til venstre, samanbundne av eit blått band, dannar ein krans rundt skjoldet, og over det stig Maisola opp.
Maisola er eit symbol på oppgangen til den uruguayanske nasjonen. Vekta står for likskap og rettvise, borga står for styrke, oksen for overflod og hesten for fridom.
Scarlatti Peak
Scarlatti Peak er eit kjenneleg pyramideforma fjell, med ei høgd opp mot 750 moh, 8 nautiske mil (15 km) nordvest for Holst Peak og 12 nautiske mil (22 km) aust for Walton Mountains sentralt på Aleksanderøya i Antarktis. Fjellet vart først kartlagd frå flyfoto tekne av Ronne antarktiske forskingsekspedisjon i 1947–48, av Searle frå Falkland Islands Dependencies Survey i 1960. Det vart namngjeve av United Kingdom Antarctic Place-Names Committee etter Alessandro Scarlatti (1660–1725), ein italiensk komponist.
Help Me
«Help Me» (engelsk for Hjelp meg) er ein song av den ungarske musikkgruppa Extensive. Songen er skriven av Krisztián Héjja, Máté Horvay og Attila Dolmán.
A Dal 2014
«Help Me» var eit av bidraga i A Dal 2014, den ungarske uttakinga til Eurovision Song Contest 2014 i København i Danmark.
Gjerpen Idrettsforening
Gjerpen Idrettsforening er eit idrettslag heimehøyrande i Skien, stifta 30.januar 1918. Laget er aktivt med i fotball, friidrett, handball, ski/langrenn og volleyball. Gjerpen IF har om lag 700 medlemer.
Idrettslaget har fotball-/friidrettsanlegg på Gjerpen stadion frå tidleg 1950-tal og lagshuset Gjerpenhuset frå 2000.
Gjerpen IF er særleg kjend for sitt handballag for kvinner. Laget vart norsk meister i 1985, 1986, 1990, 1992 og 1993, dessutan seriemeister i 1991 og 1993. I desse åra markerte spelarar som Hanne Hegh, Kjerstin Andersen, Anne Migliosi, Siri Eftedal, Ingrunn Strøm og polske Mirella Mierzejewska seg både på nasjonalt og internasjonalt toppnivå.
Perleknausen
Perleknausen er eit nes 3 nautiske mil (6 km) nordaust for Perlebreen på kysten av Dronning Maud Land. Det vart kartlagd frå landmålingar og flyfoto teken under Den japanske antarktisekspedisjonen (JARE), 1957–62, og namngjeve Tama-misaki (Perleneset).
Norsk Retstidende
Publikasjonen har hatt namnet Norsk Retstidende sidan 1909, men har hatt føregangarar tilbake til 1836. Han inneheldt dei fleste dommane og orskurdane frå Høgsterett og Høgsteretts ankeutval. Tidlegare inneheldt Norsk Retstidende også juridiske artiklar. Til og med 1969 blei også juridiske kandidater sine eksamenskarakterar publisert i Norsk Retstidende.
Politikaren Einar Madsen
Einar Madsen er ein norsk lokalpolitikar for Arbeidarpartiet. Han var ordførar i Eidsvoll kommune frå 2011 til 2015.
Norsk Retstidende
Sjølv om Lovdata i dag i stor grad har overteke Retstidende si rolle som kjelde for avgjerder frå Høgsterett, er det framleis vising til års- og sidetal i Retstidende som blir brukt til å identifisere ei avgjerd. Til dømes viser ein til «Rt. 1975 s. 220 (husmordommen)». Med dette meiner ein at dommen står i Retstidende frå 1975 på side 220. Namnet i parentes er eit eksempel på eit «kallenamn», som gjer det lettare å hugse dommen, og på denne måten også vise til han. Ein kan vise til dommen berre som «Rt. 1975 s. 220», som er det mest formelle. Ein kan også vise til han med berre kallenamnet «husmordommen», noko som er mindre formelt og mest vanleg å gjere viss det er snakk om svært kjende dommar. Ein kan også bruke beggge delar. «Rt. 1975 s. 220» kan også skrivast som «Rt. 1975-220».
Retrograd og prograd
Retrograd i astronomi syner til ei rørsle mot klokka sett frå nord i eit planetsystem. Venus har retrograd rotasjon omkring sin eigen akse. Det motsette er prograd eller rettløpande som projisert på ekliptikken går i same retning som rørsla til sola. Dette er den vanlegaste rørsleretninga i solsystemet.
Rettens Gang
Rettens Gang er ein publikasjon som har kome ut sidan 1933. Sidan 1950 har Den Norske Advokatforening vore utgjevar. Den inneheld utvalde rettsavgjerder frå norske lagmannsrettar og tingrettar.
Avgjerdene i Rettens Gang er underrettsdommar, og har difor avgrensa vekt som rettskjelde. Likevel blir det ofte vist til slike avgjerder i juridisk litteratur og i rettspraksis, gjerne i samband med rettsspørsmål som ikkje har blitt avgjorde i Høgsterett. Det blir då vist til års- og sidetal i Rettens Gang, og ofte kva for ein domstol avgjerda er frå, til dømes «RG 1978 s. 442 (Eidsivating)».
Alle avgjerder som er tekne inn i Rettens Gang er tilgjengelege på Lovdata.
Pullen Island
Pullen Island er ei snødekt øy som ligg nær midten av Violante Inlet langs austkysten av Palmer Land. Ho vart oppdaga av U.S. Antarctic Service (USAS) på ein flytur frå East Base den 30. desember 1940, og kalla opp etter William A. Pullen, flymekanikar ved East Base.
Tottsukiodden
Tottsukiodden er eit lite klippenes som ligg 3 nautiske mil (6 km) sørvest for Flattunga på kysten av Dronning Maud Land. Det vart kartlagd av norske kartografar frå flyfoto teken under Lars Christensen-ekspedisjonen, 1936-37. Det vart kartlagd av Den japanske antarktisekspedisjonen (JARE), 1957–62, og namngjeve Tottsuki-misaki (Førsteneset).
Harvard Tarn
Harvard Tarn er eit tjern som ligg 400 meter sørvest for Yale Tarn sentralt i Tarn Valley i Victoria Land i Antarktis. Tjernet er eit av fire tjern i dalen som er kalla opp etter amerikanske universitet av Victoria University of Wellington Antarctic Expedition i 1965–66.
Det sentrale distriktet i Israel
Det sentrale distriktet (hebraisk מָחוֹז הַמֶרְכָּז, Meḥoz haMerkaz) i Israel er eit av seks administrative distrikt, som dekkjer det meste av Sharon-regionen. Det administrative senteret er Ramla. Det er vidare delt inn i fire underdistrikt: Petah Tikva, Ramla, Sharon og Rehovot. Den største byen i distriktet er Rishon LeZion. Folketalet i 2008 var 1 730 500. I følgje Israelsk statistisk sentralbyrå er 88 % av folkesetnaden jødiske, 8,2 % er arabarar og 4 % ikkje klassifiserte, og hovudsakleg emigrantar frå det tidlegare Sovjetunionen med delvis jødisk ætt.
It Can't Be Over
«It Can't Be Over» (engelsk for Det kan ikkje vere over) er ein song av den ungarske musikkgruppa Fool Moon, som vil verte gjeven ut i 2014. Songen er skriven av Máté Bella, Gergő Rácz, Attila Galambos og Vajk Szente.
A Dal 2014
«It Can't Be Over» er eit av bidraga i A Dal 2014, den ungarske uttakinga til Eurovision Song Contest 2014 i København i Danmark.
Mosambikstraumen
Mosambikstraumen er ein varm havstraum som flyt mot sørvest frå Indiahavet og gjennom Mosambik-kanalen. Utanfor Kapp Agulhas svingar straumen mot søraust og vert Agulhasstraumen.
Den klassiske definisjonen av Mosambikstraumen er ein kraftig, jamn vestleg grensestraum. Moderne forskarar har derimot utfordra denne definisjonen og meiner at straumen ofte består av ei rekkje store antisyklonske virvlar i kanalen. Direkte bevis for desse virvlane finn ein i satellittmålingar av vasshøgda, skipsmålingar og fastspente straummålarar. Straummålarane som stod der i over to år, synte ikkje ein jamn, kraftig straum langs kysten av Mosambik. Numeriske modellar syner likevel at i periodane utan om virvlane, så vert Mosabikstraumen kraftig.
Mount Schumann
Mount Schumann er eit fjell med ei høgd opp mot kring 600 moh sørvest for toppen av Brahmsfjorden på Beethoven Peninsula. Det ligg 3 km nordaust for Chopin Hill sørvest på Aleksanderøya i Antarktis. Fjellet vart først kartlagd frå flyfoto tekne av Ronne antarktiske forskingsekspedisjon i 1947–48, av Searle frå Falkland Islands Dependencies Survey i 1960. Fjellet vart namngjeven av United Kingdom Antarctic Place-Names Committee etter Robert Schumann (1810–56), ein tysk komponist.
Arvidsjaur
Arvidsjaur er ein svensk tettstad som ligg i Norrbottens län i landskapet Lappland. Han er administrasjonssenter i Arvidsjaurs kommun og i 2005 hadde tettstaden 4 644 innbyggjarar. Arvidsjaur ligg ved E45 cirka 110 kilometer sør for polarsirkelen og 160 kilometer vest for Luleå.
Arvidsjaur lufthamn ligg 11 kilometer frå tettstaden og har daglege samband til Stockholm Arlanda.
Hod HaSharon
Hod HaSharon (hebraisk skrift הוֹד הַשָּׁרוֹן, tyder «Prakta på Sharon») er ein by i Det sentrale distriktet i Israel.
Byen fekk offisielt bystatus i 1990 og oppstod i 1964 då fire nabolandsbyar vart slått saman: Magdiel, Ramatayim, Hadar og Ramat Hadar. Byen dekkjer offisielt eit landareal på 19,2 kvadratkilometer, og i følgje Israelsk statistisk sentralbyrå (CBS) hadde byen i desember 2012 eit folketal på 51 035.
Magdiel
Magdiel vart grunnlagd den 2. august 1924 av ei gruppe 12 askenasiske jødar.
Ramatayim
Ramatayim vart grunnlagd i 1925 av emigrantar frå Polen. Ramatayim vart bygd på to åsar med ein dal mellom, derfor namnet Ramatayim, som tyder 'to åsar'. Ramatayim er i dag sentrum i Hod HaSharon.
Hadar
Hadar vart grunnlagd i 1927 av mellomklasseemigrantar frå Aust-Europa, som kort tid etter fekk selskap av ei gruppe italienske jødar. Landområdet vart kjøpt frå Abou Kishk beduinstamme. Pionerane ønskte å byggje ein landleg busetnad basert på sitrusavlingar (namnet «Hadar» er det hebraiske ordet for «sitrus»). Dei første åra dreiv bøndene i Hadar òg med fjørkredrift. Tidleg i 1940-åra, flytta jemenittiske emigrantar til Hadar og oppretta nabolaget Shikun Hateymanim, som i dag er ein del av bydelen Gannei Tzvi. I 1951 vart Ramatayim og Hadar slått saman til Hadar Ramatayim.
Ramat Hadar
Ramat Hadar vart grunnlagd i desember 1938 av emigrantar frå Nazi-Tyskland, medlemmar frå den femte Aliyah. Ramat Hadar vart bygd på ein ås mellom Kfar Hadar, Ramatayim og hovudvegen frå Petah Tikva til Ramatayim. Næringa i Ramat Hadar var basert på mindre gardar, hovudsakleg fjørkredrift. og sitruslundar. Ramat Hadar hadde sitt eige postkontor mellom 1959 og 1989.
Geografi
Hod HaSharon ligg på Sharonsletta, som er ein del av Den israelske kystsletta. Byen ligg kring 10 km aust for middelhavskysten, sør for Kfar Saba, søraust for Raanana, og nordaust for Ramat HaSharon. Byen ligg kring 8 km vest for Vestbreidda og 8 km nordaust for Tel Aviv.
Jeremy Taylor
Mykje av suksessen hans kom frå songar som starta som konsertsongar, med eit komisk innhald. Taylor framførte songar som sette spørsmålsteikn ved sosiale problem i apartheid Sør-Afrika.
Hod HaSharon
Demografi
I følgje CBS var den etniske samansetnaden i byen i 2006 99,9 % jødiske og andre ikkje-arabarar, utan større arabisk folkesetnad.
Utdanning
I følgje CBS er det 18 skular og 8 083 elevar i byenn.
Mosenson ungdomslandsby tar i mot både israelarar og utanlandske elevar.
Venskapsbyar
Hod HaSharon er venskapsby med:
Sjuårskrigen
I sjuårskrigen (1756–1763) var alle dei europeiske stormaktene på denne tida med, og mellom 900 000 og 1,4 millionar menneske miste livet. Britane kom med i krigen to år etter han starta og kalla han seinare sjuårskrigen, sjølv om han i røynda varde i ni år. Preussen, Kurfyrstedømet Braunschweig-Lüneburg og Storbritannia (medrekna britiske koloniar i Nord-Amerika, Det britiske Ostindiske kompaniet, og Irland) slost mot Austerrike, Frankrike (medrekna den nordamerikanske kolonien Ny-Frankrike og Det franske Ostindiske kompaniet), Det russiske riket, Sverige og Sachsen. Portugal (på britisk side) og Spania (på fransk side) vart seinare inndregne i konflikten, og ein styrke frå dei nøytrale Sameinte Nederlanda vart påteken i India.
Andre namn
I Canada, Frankrike og Storbritannia vert sjuårskrigen nytta for å skildre den nordamerikanske konflikten, samt europeiske og asiatiske konfliktar. Denne konflikten varde derimot i ti år. I USA vert den nordamerikanske delen av krigen kalla den franske og indianske krigen. Konflikten i India vert stundom kalla den tredje karnatiske krigen, medan kampane mellom Preussen og Austerrike vert kalla den tredje schlesiske krigen.
Årsaker
Krigen vert ofte sagt å vere eit framhald av den austerrikske arvefølgjekrigen, der kong Fredrik II av Preussen, kjend som Fredrik den store, hadde hærteke store delar av Schlesien. Keisarinne Maria Teresia av Austerrike hadde skrive under Aix-la-Chapelle-traktaten i 1748 slik at ho kunne få tid til å byggje opp att hæren sin og skape nye alliansar, noko ho greidde med stor suksess. Det politiske kartet over Europa vart teikna på nytt etter nokre år. Under den såkalla diplomatiske revolusjonen i 1756 danna dei gamle fiendane gjennom hundrevis av år, Frankrike, Austerrike og Russland, ein allianse mot Preussen.
Preussen hadde berre stønad frå Storbritannia. Det britiske kongehuset stamma frå Hannover, som britane no meinte var truga av Frankrike. Dei to stormaktene utfylte kvarandre. Britane hadde alt den mektigaste marinen i Europa, medan Preussen hadde den mektigaste hæren på kontinentet, slik at Storbritannia kunne setje dei fleste soldatane sine i koloniane.
Den austerrikske hæren hadde gjennomgått ei overhaling etter det prøyssiske systemet. Maria Teresia, som gjorde mange av generalane sine til skamme med militærkunnskapen sin, hadde pressa på for å få gjennom reformer. Ho naut stor vyrdnad hjå soldatane sine for interessa ho synte i velferda deira.
Den andre årsaka til krigen var striden mellom koloniane til Det britiske imperiet og Det franske koloniimperiet. Etter kvart som koloniane vart større, oppstod det strid om dei nye landområda.
Krigen byrjar
Den formelle opninga av krigen i Europa skjedde etter at det hadde vore kampar i Nord-Amerika, der dei britiske koloniane langs austkysten ekspanderte vestover til dei kom i konflikt med franske område i Mississippidalen seint i 1740-åra og tidleg i 1750-åra. For å kome utvidinga av Virginia og Pennsylvania i forkjøpet, bygde franskmennene fleire fort i det som i dag er vestlege område av Pennsylvania i midten av 1750-åra, og freistnader frå britane på å drive dei bort, vert generelt rekna som ein del av den franske og indianske krigen, som sjuårskrigen vert kalla i USA.
Etter å ha fått rapportar om samanstøytane i Nord-Amerika og fått sikra seg støtte frå Storbritannia, gjekk Fredrik over grensa til Sachsen, ein av dei mindre tyske statane i forbund med Austerrike. Dei saksiske og austerrikske armeane var ikkje klar for dette og i slaget ved Lobositz hindra Fredrik den isolerte saksiske armeen frå å verte forsterka av ein austerriksk armé under general grev Browne. Saksarane greidde derimot å seinke felttoget til prøyssarane. I Middelhavet hadde franskmennene opna eit felttog mot britane med eit åtak på Menorca. Britane greidde ikkje å sende inn forsterkingar under slaget ved Menorca, og øya vart teken. For dette vart Admiral Byng stilt for krigsrett og avretta.